**VELKOMMEN TIL 4-ÅRSKONSULTASJON PÅ OPPDAL HELSESTASJON**

Vi kartlegger barnets syn, hørsel og språkutvikling. Synsundersøkelsen foregår ved at barnet identifiserer enkle symboler på en tavle. Barnet kan selv finne navn på symbolene. På side 2 finner dere symbolene som finnes på synstavlen. Det er fint om dere sammen kan se på dem for å forberede barnet på det som skal skje på helsestasjonen.

Barnets hørsel blir kartlagt ved at han/hun får øreklokker på ørene. Når helsesykepleieren trykker på noen knapper, vil barnet høre svake pipelyder. Barnet blir bedt om å gi tegn når han/hun hører disse lydene. Fint om dere forbereder barnet også på dette.

Ved kartlegging av barnets språkbruker vi metoden SPRÅK 4 som er en systematisk språkobservasjon av 4-åringen. For øvrig tar samtalen med helsesykepleier utgangspunkt i det dere ønsker å ta opp. Eksempel på aktuelle tema kan være:

* Utvikling, aktivitet og lekemiljø
* Kosthold og spisevaner
* Renslighet
* Søvnvansker
* Selvstendighetslæring og mestring
* Ulykker/skader
* Rusmidler
* Sosialt nettverk
* Samspill
* Psykisk helse
* Syn
* Hørsel

Ta gjerne med helsekort. Se vår hjemmeside under Oppdal kommune\_Helse og omsorg\_Helsestasjonen; der finner du oppdatert helseinformasjon for barnefamilier om vårt tilbud og hvordan vi har lagt til rette for at det skal være trygt å komme på helsestasjonen. Følg oss gjerne på Facebook, hvor vi publiserer aktuelle artikler og invitasjoner for våre brukere. Hvis dere ikke kan møte, så vær vennlig å gi beskjed på tlf. **918 96 076.**

**Med vennlig hilsen**

**Oppdal helsestasjon**

**Russervegen 5 B**

**7340 OPPDAL**

